Nota de tall 1a assignació PAU/CFGS: 8,600
Aquesta oferta formativa inclou les titulacions universitàries oficials següents:
Nom del títol: Graduat/ada en Administració d'Empreses i Gestió de la Innovació per la Universitat Pompeu Fabra
Formar professionals capacitats per liderar de forma eficient la creació de noves empreses o nous negocis dins d'empreses ja existents, ja sigui de manera autònoma o a través d'equips autogestionats.
Professionals amb perfils específics, capaços de donar respostes a les necessitats territorials en gestió empresarial i que permetin treballar en un món globalitzat.
Proporcionar les competències bàsiques i de lideratge per dur a terme noves iniciatives empresarials i posar en marxa, amb expectatives d'èxit, noves tendències en enginyeria dels negocis en empreses a través de la creativitat i la innovació.
Donar resposta a les necessitats de formació existents facilitant el coneixement d'instruments útils per a la presa de decisions en el context actual de les empreses, oferint un corpus formatiu bàsic de caràcter superior que permeti l'especialització tècnica i la gestió directiva d'empreses.
Les següents àrees funcionals de l'empresa: gerència, projecció i estratègia, administració, producció, distribució, àrea jurídica, fiscal i tributària, comptabilitat, gestió financera, àrea comercial i de màrqueting, proveïdors i cartera de clients, importació i exportació, tecnologia i operacions.
L'actual crisi financera i de model productiu ha posat de manifest la necessitat d'innovar, tal com indiquen de manera reiterada els principals agents econòmics i socials del nostre país.
Després d'uns anys de creixement econòmic basat en un model productiu intensiu i no pas especialitzat, d'escàs valor tecnològic i ideat i dirigit des d'organitzacions empresarials poc evolucionades, cal pensar en nous productes, en redissenyar processos, en canviar les estructures organitzatives, és a dir, en portar la innovació a totes i cadascuna de les activitats de l'empresa.
Aquesta titulació està pensada per formar persones amb grans coneixements de gestió i administració empresarial, però també preparades per afrontar la innovació i dur-la a terme en totes les seves vessants, ja sigui ideant nous productes o noves empreses, o introduint la innovació en processos, productes o organització en empreses ja existents.
És per això que un dels principals objectius d'aquest estudi és, també, fomentar la creativitat i l'esperit emprenedor, dos valors clau per afrontar el futur amb garanties, tant el futur immediat com el de llarg termini, atès el dinamisme del món empresarial, sempre en constant evolució, immers en un món globalitzat i cada cop més competitiu.
Nom del títol: Graduat/ada en Màrqueting i Comunitats Digitals per la Universitat Pompeu Fabra
Preparar professionals integrals, amb criteris globals en la nova economia i amb un domini de les tecnologies actuals.
També, proporcionar el coneixement per fer servir els instruments de màrqueting i comunicació en xarxes socials, així com per reconèixer oportunitats de negoci, establir estratègies, avançar-se als canvis, optimitzar recursos i analitzar la informació per a la presa de decisions que permetin aconseguir els objectius proposats per l'organització.
Les persones graduades, per l'aplicació dels coneixements en màrqueting i comunicació al món actual, poden treballar en qualsevol sector i en la major part de les empreses, sigui en les tasques associades tradicionalment al màrqueting o en les noves professions derivades de l'expansió de les noves tecnologies.
La formació en màrqueting tradicional permetrà a les persones graduades ser les encarregades de les campanyes de venda, imatge i comercialització i dels estudis de mercat a l'hora d'introduir un producte.
Específicament, podran desenvolupar les seves funcions en empreses de màrqueting o d'investigació comercial, o bé en els departaments de màrqueting d'empreses públiques o privades, en institucions no lucratives com ONG, partits polítics, organismes públics, fundacions, universitats, etc.
Les tasques que hauran de realitzar són, en general:
D'altra banda, atès l'èmfasi que es vol posar en l'ús d'internet i les xarxes socials en la formació dels estudiants del grau, les persones graduades podran dur a terme qualsevol de les noves professions sorgides en l'àmbit del màrqueting i que avui en dia tenen una gran sortida laboral.
En general, les professions que es poden desenvolupar són les següents:
A més, atès l'èmfasi que es vol posar en la formació en internet i xarxes socials, les persones graduades poden exercir qualsevol de les noves professions sorgides en el camp del màrqueting:
A l'informe sectorial de Barcelona Activa de novembre de 2010 es recull el següent:
«El sector de la publicitat, les relacions públiques i el màrqueting segueix necessitant els rols que tradicionalment ha tingut el sector, com són els gestors i gestores de comptes, els i les professionals creatius, els planificadors i planificadores, etc. Així i tot, destaca la demanda de nous perfils especialitzats en comunicació digital, especialitzats en la gestió de xarxes socials, com el community manager.
Aquesta demanda s'està produint tant des del món de l'agència com des dels departaments de comunicació de les empreses i les institucions públiques i privades.
En l'àmbit del màrqueting, els perfils més demandats són el brand manager, el product manager, el key account, el trade marketing i el category manager.»
També cal destacar que es preveu un increment en la contractació d'especialistes en l'àmbit comercial de les empreses.
Així ho posa de manifest l'informe de la consultoria de recursos humans Adecco (2008), en què s'assegura que «el o la responsable comercial serà un dels professionals del sector del màrqueting i les vendes més demandats, ja que sobre aquest recau la responsabilitat de mantenir, captar i ampliar la cartera de clients¿ Al mateix temps, l'estratègia de diversificació cada vegada més gran de productes i serveis per part de les empreses, així com els seus plans d'expansió geogràfica, tant a escala local com nacional, fan que la demanda d'aquest tipus de professionals vagi en augment¿».
Pel que fa a les ofertes de feina, és un bon exemple la notícia apareguda al febrer del 2011 sobre la multinacional Hewlett-Packard.
Aquesta empresa va anunciar que concentraria a Sant Cugat del Vallès la seva àrea de màrqueting amb la creació d'uns 100 llocs de treball d'especialistes en aquesta àrea.
Hewlett-Packard ha apostat per la capital catalana davant altres ciutats ubicades en països emergents «per la seva oferta de personal altament qualificat i multilingüe, procedent d'universitats de prestigi, i pel caràcter cosmopolita i vibrant que la ciutat ofereix, idoni per potenciar la innovació en un ambient creatiu», segons el comunicat.
La multinacional consolidarà així totes les activitats de màrqueting, que inclouen les operacions de MARCOM (comunicació de màrqueting), màrqueting de producte i anàlisi de negoci.